jkorsvik/nowiki_second_scrape_merged huggingface dataset:
Amiodaron

Amiodaron (Cordarone) er et antiarytmikum, det vil si en medisin som brukes for hjerterytmeforstyrrelser som brukes for raske rytmer (takykardier) som oppstår både i forkamrene (atriene) og i hjertekamrene (ventriklene).
Amiodaron kan brukes ved livstruende eller sterkt invalidiserende rytmeforstyrrelser, eller fare for å få slike forstyrrelser. å grunn av bivirkningene skal det likevel bare brukes dersom andre rytmeregulerende medisiner ikke virker eller har enda farligere bivirkninger.
Det er en lang rekke bivirkninger av medikamentet, blant annet fotodermatitt, det vil si at pasienten kan få en hudbetennelse av soling. Langvarig bruk kan gi en grå til blå misfarging av huden, såkalt smurfesyndrom. Andre viktige bivirkninger er grå stær (katarakt), lungefibrose og skjoldbruskkjertel-forstyrrelser.
Amiodaron antas å ha bedre effekt på atrieflimmer enn sotalol (Sotacor).Spesielt for amiodaron er den ekstremt lange halveringstiden. Det kan ta mange måneder etter avsluttet behandling før medikamentet er ute av kroppen, og det tar mange måneder før stabil konsentrasjon (steady state) oppnås ved daglig inntak uten metningsdose ved oppstart eller doseendring. 
Amiodaron ble oppdaget i 1961. Det ble først registrert i USA i 1985.


== Referanser ==


== Eksterne lenker ==
Felleskatalogtekst Cordarone
Amiodarone (MedicineNet.com)
Amiodarone (FamilyPracticeNotebook.com)
Jozef Pribilinec

Jozef Pribilinec (født 6. juli 1960 i Kremnica i Tsjekkoslovakia) er en tidligere slovakisk kappgjenger.
I 1986 vant Pribilinec sin første tittel, da han ble europamester i en spennende tvekamp mot italieneren Maurizio Damilano, som kom i mål to sekunder bak Pribilinec. Under VM 1987 fikk Damilano revansje, og beseiret Pribilinec. Under OL 1988 vant så Pribilinec gullmedalje på ny olympisk rekord 1.19.57, tre sekunder foran østtyskeren Ronald Weigel.


== Referanser ==


== Eksterne lenker ==
(de) Jozef Pribilinec – Munzinger Sportsarchiv 
(en) Jozef Pribilinec – Olympics.com 
(en) Jozef Pribilinec – Olympic.org 
(en) Jozef Pribilinec – Olympedia 
(en) Jozef Pribilinec – Sports-Reference (OL-resultater – arkivert) 
(sk) Jozef Pribilinec – Slovakias olympiske komité 
(cz) Jozef Pribilinec – Tsjekkias olympiske komité 
(en) Jozef Pribilinec – World Athletics 
(en) Jozef Pribilinec – Track and Field Statistics
Ronald Weigel

Ronald Weigel (født 8. august 1959 i Hildburghausen, Thüringen) er en tysk kappgjenger. Frem til 1990 startet han for DDR.
Weigels første internasjonale suksess var gullmedaljen på 50 km kappgang under VM 1983 i Helsingfors. I løpet av karrieren vant han også OL-sølv på 20 km og både sølv og bronse på 50 km. Dermed er han den eneste tyske kappgjengeren som har vunnet medalje i begge øvelsene.


== OL-medaljer ==
 1988  Seoul - Sølv i friidrett, 20 km kappgang menn  Øst-Tyskland
 1988  Seoul - Bronse i friidrett, 50 km kappgang, menn  Øst-Tyskland


== VM-medaljer ==
 VM 1983  Helsingfors: Gull på 50 km kappgang
 VM 1987  Roma: Gull på 50 km kappgang


== Referanser ==


== Eksterne lenker ==
(en) Ronald Weigel – Olympics.com 
(en) Ronald Weigel – Olympic.org 
(en) Ronald Weigel – Olympedia 
(en) Ronald Weigel – Sports-Reference (OL-resultater – arkivert) 
(en) Ronald Weigel – World Athletics 
(en) Ronald Weigel – Track and Field Statistics
Kreis Nordfriesland

Nordfriesland er den nordligste landkretsen i den tyske delstaten Schleswig-Holstein. Den administrative enheten er noe større enn det tradisjonelle landskapet Nordfrisland, idet grensa er trukket noe lengre øst enn det en tradisjonelt regner som Nordfrisland. Kretsen omfatter området langs den tyske Nordsjøkysten fra Danmarks grense i nord til Friedrichstadt og Tönning i sør.
Husum er administrasjonssentrum. Nordfriesland har både en dansk- og frisisk-språklig minoritet.


== Administrativ inndeling ==
Kretsen er administrativt delt i 8 amt og 5 amtsfrie kommuner. Amtene er igjen delt i kommuner (Gemeinde).

Amt med tilhørende kommuner (* = forvaltningssted)

(Innbyggertall pr. 31. desember 2014)


== Referanser ==


== Eksterne lenker ==
Offisielt nettsted 
(en) Kreis Nordfriesland – kategori av bilder, video eller lyd på Commons 
(en) Kreis Nordfriesland – galleri av bilder, video eller lyd på Commons
Silje Vaadal

Silje Vaadal (født Silje Johannesen i 1976) er en norsk jurist og tidligere fagforeningsperson som fra 2013 er kommunalsjef for kultur og samfunnsutvikling i Horten. I 2016 ble hun valgt inn i styret i Norges Fotballforbund.Vaadal er utdannet cand. jur. fra Universitetet i Oslo, og ble etter tre års ansettelse som juridisk rådgiver i LO-forbundet NISO i 2003 konstituert som leder i forbundet, og i 2004 valgt til samme verv. Fra 2010 til 2013 var hun organisasjonssjef i Norsk Toppfotball.


== Referanser ==


== Eksterne lenker ==
Andøy Trafikklag

Andøy Trafikklag A/S er et transportselskap som driver gods- og persontrafikk. Selskapet er basert på Andenes i Nordland. Andøy Trafikklag er i dag eid av Saltens Bilruter.


== Historie ==

Aksel Andreassen på Andøya startet opp med biltransport i 1924, og kjøpte sin første buss i 1930. I 1947 stiftet han selskapet Aksel Andreassens Bilruter. Selskapets dominerende rute var strekningen Andenes-Risøyhamn. Aksel Andreassens Bilruter ble det største transportselskapet på Andøya.
Landpostbud Johan Ernestussen startet på 1930-tallet opp med persontrafikk, og etablerte etter hvert selskapet Joh. Ernestussens Bilruter. Dette selskapet drev blant annet transport mellom Nøss og Risøyhamn.
I 1971 ble Andøy Trafikklag stiftet, til dels som en videreføring av Aksel Andreassens Bilruter. Andøy Trafikklag overtok alt materiell fra det gamle selskapet, og Andreassen fikk ca. 30 % av aksjene. Andøy kommune ble nest største aksjonær med ca. 25 %. Også Johan Ernestussen gikk inn i det nye selskapet med sitt materiell.
Selskapets aktivitet kan illustreres med statistikk fra 1978. Da hadde selskapet 49 ansatte, 21 personbusser, 10 lastebiler, 7 tilhengere og en annen vogn.


== Avvikling ==
Det skulle innføres anbud på busstrafikken i Andøy-regionen fra 1. januar 2011. Det var anbudskonkurranse i 2010. Andøy Trafikklag tapte anbudskonkurransen og Cominor AS overtok rutetrafikken på Andøya fra 1. januar 2011. Andøy Trafikklag ble deretter avviklet.


== Referanser ==


== Litteratur ==
Erling Svanberg: Langs vei og lei i Nordland – Samferdsel gjennom 3000 år. Nordland fylkeskommune, Bodø 1990. ISBN 82-7416-021-5


== Eksterne lenker ==
Andøy Trafikklag
Adam Johan Frederik Poulsen Trampe

Adam Johan Frederik Poulsen Trampe, greve av Trampe (født 10. september 1798 i København, død 8. august 1876 i Trondheim) var dansk-norsk greve og norsk jurist og embetsmann.
Han var sønn av Frederik Christopher Trampe, ble student fra Trondheim katedralskole 1818, og cand.jur. 1821. I 1826 ble han konstituert som politimester i Trondheim, han ble amtmann i Nordlands amt 1829 og i Nordre Trondhjems amt 1833. Han søkte avskjed i 1857, hvoretter han levde i Trondheim. I hans tid som amtmann skjedde blant annet arbeideropprøret i Levanger 1851. 
Han tilhørte en pommersk adelsslekt som i 1743 ble opptatt i den danske adel. Greven ble naturalisert nordmann i 1814, og hadde i sin levetid offentlig anerkjennelse av sin grevetittel. Anerkjennelse hadde imidlertid ikke hans barn, som alle var født etter adelsloven av 1821.
Han hadde også æresstillinger ved det svensk-norske hoffet, som kammerjunker fra 1829, som kammerherre fra 1833 og ved kroningen i 1860 som øverste kammerjunker. Han var morfar til Adam Fredrik Trampe Bødtker.


== Litteratur ==
Store norske leksikon: Trampe
Store norske leksikon: Frederik Christopher Trampe
Store norske leksikon: Frederik Trampe – utdypning
Nord-Trøndelag, amtmenn og fylkesmenn 1804-1972. Steinkjer, 1972


== Anetavle ==
Alonso de Zuazo

Alonso de Zuazo (født 1466, død mars 1539) var en spansk jurist og guvernør i Ny-Spania og Santo Domingo. I Ny-Spania tjenestegjorde han under Hernán Cortés sitt styre før bestemmelsene om visekonge.


== Referanser ==
Christoph Höhne

Christoph Höhne (født 12. februar 1941 i Borsdorf, Brandenburg) er en tysk kappgjenger som var i verdenseliten på 50 km kappgang i 1960- og 70-årene. I løpet av karrieren ble han olympisk mester og vant i tillegg to EM-gull (1969 og 1974). 
Seieren på 50 km under OL 1968 i Mexico by gikk inn i gangsportens historie da han kom i mål hele ti minutter før sølvvinneren. 


== OL-medaljer ==
1968  Mexico by -  Gull i friidrett, 50 km kappgang menn  Øst-Tyskland


== Eksterne lenker ==
(de) Christoph Höhne – Munzinger Sportsarchiv 
(en) Christoph Höhne – Olympics.com 
(en) Christoph Höhne – Olympic.org 
(en) Christoph Höhne – Olympedia 
(en) Christoph Höhne – Sports-Reference (OL-resultater – arkivert) 
(en) Christoph Höhne – Track and Field Statistics
Daniel Plaza

Daniel Plaza Montero (født 3. juli 1966 i Barcelona) er en tidligere spansk kappgjenger.
Under OL 1992 i hjembyen Barcelona vant han gull på 20 km. Året etter tok han en bronsemedalje under VM 1993 i Stuttgart. Fra før hadde han sølvmedalje fra EM 1990 i Split.


== Referanser ==


== Eksterne lenker ==
(en) Daniel Plaza – Olympics.com 
(en) Daniel Plaza – Olympic.org 
(en) Daniel Plaza – Olympedia 
(en) Daniel Plaza – Sports-Reference (OL-resultater – arkivert) 
(en) Daniel Plaza – World Athletics 
(en) Daniel Plaza – Track and Field Statistics
George Goulding

George Henry Goulding (født 19. november 1884 i Kingston upon Hull, England, død 31. januar 1966 i Toronto) var en kanadisk friidrettsutøver. 
Under OL 1908 i London deltok Goulding i tre disipliner. I 3 500 meter kappgang kom han på 4.-plass, i kappgangøvelsen over 10 engelske mil brøt han, og han kom på 22.-plass i maratonløpet.
Fire år senere, under OL 1912 i Stockholm, tok Goulding gull på 10 000 m kappgang på bane, og vant gull foran briten Ernest Webb. 


== OL-medaljer ==
1912  Stockholm -  Gull i friidrett, 10 000 meter kappgang


== Eksterne lenker ==
(en) George Goulding – Olympics.com 
(en) George Goulding – Olympic.org 
(en) George Goulding – Olympedia 
(en) George Goulding – Sports-Reference (OL-resultater – arkivert) 
(en) George Goulding – Canada Sports Hall of Fame
Taktart

Takt (fra gresk tatto eller tasso = «stille opp», «ordne på geledd») eller taktart er i musikken en rytmisk inndeling av betonte og ubetonte slag. Ordet takt beskriver egentlig selve inndelingen, men brukes også som benevnelse på hvor mange slag som inngår i takten («dette stykket går i firetakt»). Taktarten angis med en taktartsangivelse som viser antallet slag per takt samt den rytmeverdien som utgjør slaget. For å lette notelesingen, avgrenses taktene med loddrette taktstreker. Alle takter i samme taktart inneholder til sammen like mye i verdi.
Takt er ikke det samme som rytme, men en måte å beskrive enkelte typer rytme på.


== Kilder ==
Benestad, Finn: Musikklære, Tano A/S (1983), ISBN 82-518-2126-6
Bjørn Henrichsen

Bjørn Henrichsen (født 1945) er en norsk statsviter. Han var direktør for Norsk senter for forskningsdata AS (NSD) frem til august 2018.Henrichsen er utdannet cand.polit. med hovedfag i administrasjon og organisasjonsvitenskap fra Universitetet i Bergen (1974), der han skrev en hovedoppgave med tittelen Rekruttering til vitenskapelige stillinger : Universitetet i Bergen, perioden 1948-70. Han arbeidet tett med Stein Rokkan, og virkeliggjorde Rokkans ambisjoner om oppbygging av dataarkiv for kvantitative samfunnsvitenskapelige data gjennom oppbyggingen av Norsk samfunnsvitenskapelig datatjeneste. Med unntak av at avbrudd i årene 1981–1983, da han var assisterende universitetsdirektør ved Universitetet i Bergen, har Henrichsen vært denne institusjonens leder siden starten. Institusjonen endret i 2015 navn til Norsk senter for forskningsdata (NSD). 
Henrichsen har også hatt et internasjonalt engasjement i dataarkivbevegelsen. Han har vært president for Council of European Social Science Data Archives (CESSDA), samt har hatt styreverv og vært visepresident for International Federation of Data Organisations (IFDO). Videre har Henrichsen hatt sentrale verv i norsk og europeisk forskningsadministrasjon, blant annet i Norges forskningsråd og European Science Foundation. 
Det kongelige hoff kunngjorde 9. desember 2009 at Kongen hadde utnevnt Henrichsen til ridder av 1. klasse av St. Olavs Orden «for samfunnsnyttig virke.» Det ble samtidig vist til at kongen i avgjørelse om tildeling hadde lagt særlig vekt på hans «innsats for oppbyggingen av Norsk samfunnsvitenskapelig datatjeneste.» Bjørn Henrichsen og NSD ble i 2005 hedret med EUs Descartes-pris for sin innsats i European Social Survey (ESS), et omfattende prosjekt for innsamling og analyse av samfunnsvitenskapelige data. 


== Referanser ==


== Eksterne lenker ==
Faktaleverandør for hele landet fra På Høyden
To norske Descartes-vinnere fra forskning.no
Slår alarm om arbeidsmiljøet i NSD fra khrono.no
Nasjonalt råd for fødselsomsorg

Nasjonalt råd for fødselsomsorg ble vedtatt opprettet av Stortinget i 2001 og oppnevnt av Helsedepartementet i 2002. Det skulle bistå helsedepartementet i omstillingsprosesser i fødselsomsorgen som ble vedtatt av Stortinget. Alle medlemmene av rådet valgte 2. november 2007 å trekke seg i protest mot Helse- og omsorgsdepartementet. Medlemmene av rådet mente departementet ikke hørte på fagfolk i arbeidet med en nasjonal strategi for fødselsomsorgen. Rådets leder til 2007 var professor Pål Øian.
I april 2008 ble et nytt råd oppnevnt av Helse- og omsorgsministeren. Rådet har 12 medlemmer, deriblant representanter for brukere og innvandrere. Medlemmene er:

Professor Tore Henriksen, Rikshospitalet – Radiumhospitalet HF (leder)
Gynekolog Christian Bjelke, Helse Nordmøre og Romsdal HF
Allmennlege Hilde Beate Gudim, Skui legekontor
Barnelege Dag Moster, Helse Bergen HF
Ingeborg Altern Vedal, Liv laga, Oslo
Hanne Julie Nygård Berg, Ung Sanitet, Brønnøysund
Alka Kaur Chawla, Oslo
Jordmor Ellen Blix, Helse Finnmark HF
Jordmor Lena Henriksen, Ullevål universitetssykehus HF
Rådmann Erik Hillesund, Mandal kommune
Jordmor Sigrid Torblå, St. Olavs hospital HF
Helsesøster Astrid Grydeland Ersvik, Kristiansund
Medisinsk direktør Daniel Haga, Helse Midt-Norge RHFPressemelding
Sotion

Sotion av Alexandria (født ca. 200 f.Kr., død 170 f.Kr.) var en gresk lovpriser (doxograf) og biograf samt en viktig kilde for Diogenes Laërtius på 200-tallet e.Kr.
Intet av Sotions verker har overlevd, men de er kjent indirekte via sitater og omtaler av senere forfattere. Hans hovedverk, Διαδοχή eller Διαδοχαί (Rekkefølgene), var det første historiske verk som er kjent for å ha organisert filosofer i skoler av suksessiv påvirkning: eksempelvis den joniske skolen med Tales fra Milet og Anaksimander. Sotions Rekkefølgene besto sannsynligvis av tretten bøker og trakk delvis på lovprisningen til Theofrastos. Rekkefølgene var såpass innflytelsesrik til å bli forkortet av den greske filosofen Herakleides Lembos på midten av det andre århundre f.Kr. Verker med samme tittel ble senere skrevet av Sosikrates av Rhodos og Antisthenes av Rhodos.
Jan Einar Greve

Jan Einar Greve (født 11. mai 1933, død 12. januar 2022) var en norsk høyesterettsadvokat.Han ble cand.jur. i 1959 og ble høyesterettsadvokat i 1963. Han var først i familiefirmaet Greve, Greve, Greve & Lorentzen. Firmaet ble i 1991 en del av firmaet Thommessen Krefting Greve Lund i Bergen. Han innehadde en rekke næringslivsverv, blant annet som styreformann i Bergens Tidende. Han var styreformann i en rekke selskaper engasjert i kommersialisering av forskningsresultater, blant annet Sarsia Seed og Sarsia Innovation. Han var også styreformann i Høyteknologisenteret i Bergen og i en rekke stiftelser og legater. 
Greve ble i 2007 utnevnt til ridder av 1. klasse av Den Kongelige Norske St. Olavs Orden for innsats for næringsliv og forskning. 
Han var sønn av høyesterettsdavokat Gunnar Greve sr. (1904–1990), sønnesønn av skolemann, ordfører og stortingsmann Einar Greve (1865–1948) og bror til høyesterettsadvokat Gunnar Greve jr. (født 1929).


== Referanser ==


== Eksterne lenker ==
Jan Einar Greve ridder artikkel i Bergens Tidende
Rendsburg-Eckernförde

Rendsburg-Eckernförde er et administrativt distrikt (Landkreis) i den tyske delstaten Schleswig-Holstein. Kretsen omfatter den tyske Østersjøkysten mellom fjorden Eckernförder Bucht og Kiel, og landet omkring den østlige delen av Kielkanalen. Den nordlige delen av kretsen ligger i Schleswig, mens den sørlig og østlige delen tilhører Holstein.


== Administrativ inndeling ==
Rendsburg-Eckernförde er delt i 165 kommuner (Gemeinde). Seks av de større kommunene og byene hører administrativt under landkretsen, mens de øvrige er organisert i til sammen 14 amt.

Amt med tilhørende kommuner (* = forvaltningssted)


== Referanser ==


== Eksterne lenker ==
Offisielt nettsted 
(en) Kreis Rendsburg-Eckernförde – kategori av bilder, video eller lyd på Commons 
Hjemmeside
Hysterese

Hysterese er brukt om flere fenomer der virkningen kommer senere eller svakere enn den ytre påvirkningen burde tilsi.


== Typer ==
Dielektrisk hysterese
Elastisk hysterese
Magnetisk hysterese: Et magnetiserbart stoff som får mindre permanent magnetisme enn det magnetfeltet som skaper magnetiseringen.
Termisk hysterese: Smeltepunktet og størkningspunktet til et stoff ikke er det samme.
Mekanisk ved at av og pålasting av en konstruksjon foregår ved ulike elastisitetsmoduler, og det tapes energi.
Økonomisk hysterese, når et økonomisk system ikke inntar den opprinnelige tilstanden etter at en innflytelse utenfra har opphørt.
Nathan Deakes

Nathan Douglas Deakes (født 17. august 1977) er en australsk kappgjenger. Han slo gjennom under Samveldelekene 2002 da han vant både 20 og 50 km kappgang. Samme bedrift gjentok han under Samveldelekene 2006. Deakes ble også bronsemedaljør under OL 2004 på 20 km kappgang. Deakes' største meritt så langt var seieren under VM i Osaka 2007 da han vant 50 km kappgang.
21. juli 2008 offentliggjorde Deakes at han trakk seg fra sommer-OL 2008 i Beijing. 


== Referanser ==


== Eksterne lenker ==
(en) Nathan Deakes – kategori av bilder, video eller lyd på Commons 
(en) Nathan Deakes – galleri av bilder, video eller lyd på Commons 
(de) Nathan Deakes – Munzinger Sportsarchiv 
(en) Nathan Deakes – Olympics.com 
(en) Nathan Deakes – Olympic.org 
(en) Nathan Deakes – Olympedia 
(en) Nathan Deakes – Sports-Reference (OL-resultater – arkivert) 
(en) Nathan Deakes – Australian Olympic Committee 
(en) Nathan Deakes – Commonwealth Games Federation 
(en) Nathan Deakes – World Athletics 
(en) Nathan Deakes – Athletics Australia 
(en) Nathan Deakes – Track and Field Statistics
Verdenscupen i hurtigløp på skøyter 2007/08

Sesongen 2007/08 i verdenscupen i hurtigløp på skøyter begynte 9. november i Salt Lake City, USA og ble avsluttet 24. februar i Heerenveen, Nederland. 


== Terminliste 2007/08 ==
A = Gruppe A
B = Gruppe B
LT = Lagtempo-lag bestående av 3 løpere og en reserve.


== Menn – distanser ==


== Kvinner – distanser ==


== Referanser ==


== Eksterne lenker ==
(en) ISU Communication 1465 – World Cup Speed Skating 2007/08 Regler for World Cup sesongen 2007/08 fra ISU.
(en) Resultatmeny verdenscup og internasjonale mesterskap på ISU sine sider.
(en) World Cups of the 2007-08 season på SpeedSkatingStats.com
«Wintersport Charts : World Cup – Speed Skating 2008» (.html) (engelsk). Wintersport-Charts.info. Besøkt 28. november 2021.
Sonia O’Sullivan

Sonia O'Sullivan (født 28. november 1969) er en tidligere irsk friidrettsutøver (mellom- og langdistanse). O'Sullivan var på 1990-tallet en av de største profilene på 5000 meter med VM-gull i Göteborg som fremste meritt, hun vant også bronsemedalje på distansen i sommer-OL 2000. Hun har også vunnet mesterskap i terrengløp ved en del anledninger. O'Sullivan innehar også verdensrekord på den noe uvanlige distansen 2000 meter.


== Referanser ==


== Eksterne lenker ==
(de) Sonia O'Sullivan – Munzinger Sportsarchiv 
(en) Sonia O'Sullivan – Olympics.com 
(en) Sonia O'Sullivan – Olympic.org 
(en) Sonia O'Sullivan – Olympedia 
(en) Sonia O'Sullivan – Sports-Reference (OL-resultater – arkivert) 
(en) Sonia O'Sullivan – World Athletics 
(en) Sonia O'Sullivan – Track and Field Statistics
Metropolregion Hamburg

Metropolregion Hamburg er en av 11 formelle storbyregioner i Tyskland. Den omfatter byen og forbundsstaten Hamburg, så vel som deler av Schleswig-Holstein og Niedersachsen. Regionen har en befolkning på 5,3 mill.


== Eksterne lenker ==
Metropolregion Hamburg
Kerron Clement

Kerron Clement (født 31. oktober 1985 i Port of Spain i Trinidad) er en amerikansk friidrettsutøver (kortdistanseløper). Clement, som ble født på Trinidad, ble amerikansk statsborger i 2004. Samme år ble han juniorverdensmester på 400 m hekk. Under VM i 2005 endte han på fjerdeplass i finalen. Enda bedre ble det under VM i Osaka 2007 da Clement vant løpet.
Hans personlige rekord på 400 m hekk er 47,24 dessuten har Clement verdensrekorden 44,57 på 400 meter innendørs.
Han tok gull under Sommer-OL 2016.


== Referanser ==


== Eksterne lenker ==
(en) Kerron Clement – kategori av bilder, video eller lyd på Commons 
(de) Kerron Clement – Munzinger Sportsarchiv 
(en) Kerron Clement – Olympics.com 
(en) Kerron Clement – Olympic.org 
(en) Kerron Clement – Olympedia 
(en) Kerron Clement – Sports-Reference (OL-resultater – arkivert) 
(en) Kerron Clement – USAs olympiske komité 
(en) Kerron Clement – World Athletics 
(en) Kerron Clement – Diamond League 
(en) Kerron Clement – USATF 
(en) Kerron Clement – Track and Field Statistics 
(en) Kerron Clement på Facebook 
(en) Kerron Clement på Instagram
Alf Erling Risa

Alf Erling  Risa (født 16. mars 1952) er en norsk samfunnsøkonom. 
Han tok examen artium ved Kongsgård skole i Stavanger.Risa tok avla i 1994 dr.philos-graden ved Universitetet i Bergen på en avhandling med tittelen Accidents, compensating behavior, and economic polic. I sin forskning har Risa særlig beskjeftiget seg med problemstillinger innenfor trygde- og helseøkonomi og har bidratt til analyser av risiko, ulykker og hindring av slike. Risa er professor ved Institutt for økonomi, Universitetet i Bergen og var i perioden 2001–2009 dekanus ved Det samfunnsvitenskapelige fakultet samme sted. Han er videre tilknyttet Instituts zur Zukunft der Arbeit (IZA) i Bonn. Han har hatt forskningsopphold ved Stanford University, Universitetet i Mannheim, Universitetet i Regensburg og Universitetet i München. 
Risa er styreformann for Rokkansenteret.


== Referanser ==


== Eksterne lenker ==
(no) Publikasjoner av Alf Erling Risa i forskningsdokumentasjonssystemet CRIStin
(no) Publikasjoner av Alf Erling Risa i BIBSYS
Presentasjon fra UiB
Den problematiske trygden UiB-Magasinet
Bershawn Jackson

Bershawn Jackson (født 8. mai 1983 i Miami) er en amerikansk friidrettsutøver (hekkeløper). Han vant 400 meter hekk under VM i friidrett 2005. Tidligere har han tatt medaljer på samme distanse. Både under junior-OL i 2001 (gull), Junior-VM 2002, amerikanske juniormesterskapet i 2002, amerikansk mesterskap i 2003. Han var også med på det vinnende amerikanske stafettlaget under junior-VM i 2001. Under VM 2007 snublet Jackson på den siste hekken i semifinalen og gikk dermed glipp av muligheten til å forsvare sitt VM-gull.
Under OL 2008 i Beijing tok han bronse på 400 meter hekk. Han hadde med seg to landsmenn på seierspallen: gullvinneren Angelo Taylor og sølvvinneren Kerron Clement.


== Referanser ==


== Eksterne lenker ==
(de) Bershawn Jackson – Munzinger Sportsarchiv 
(en) Bershawn Jackson – Olympedia 
(en) Bershawn Jackson – Sports-Reference (OL-resultater – arkivert) 
(en) Bershawn Jackson – USAs olympiske komité 
(en) Bershawn Jackson – World Athletics 
(en) Bershawn Jackson – Diamond League 
(en) Bershawn Jackson – USATF 
(en) Bershawn Jackson – Track and Field Statistics
Fossestien

Fossestien er en 22 km lang sti som følger deler av Gaularvassdraget. Den starter på Torsnesstølen i Balestrand og ender i Eldalsosen i Gaular, den tar da for seg hele Eldalsdalføret i Viksdalen. Langs stien passeres 14 større fosser og 7 vann. Stien har en høydeforskjell på ca. 500 meter fra start til slutt. En av hovedpersonene bak stien er Ottar Hov.


== Eksterne lenker ==
Fossestien i Eldalsdalen Arkivert 26. januar 2012 hos Wayback Machine.- informasjonsside fra Reisemål Sunnfjord